Ուոլթերի լիազորությունների ժամկետը, ինչպես նախկինում տեղեկացրել էինք, լրանում է նոյեմբերի 7-ին: Նրան, փաստորեն, հնարավորություն է տրվել իր լիազորությունների ավարտից ընդամենը 3 օր առաջ, այդուամենայնիվ, քննարկման ներկայացնել սկանդալային անվանումով զեկույցի իր վերջնական տարբերակը: Եթե ԵԽԽՎ քաղաքական հանձնաժողովն ընդունի սույն զեկույցը, ապա այն քննարկման է դրվելու ԵԽԽՎ ձմեռային նստաշրջանում, հունվարին: ԵԽԽՎ հայաստանյան պատվիրակությունից քաղաքական հանձնաժողովի անդամ է պատվիրակության ղեկավար, ԱԺ փոխնախագահ Հերմինե Նաղդալյանը: Երեկ մեր ջանքերը՝ ճշտել՝ մասնակցելո՞ւ է տիկին Նաղդալյանը սույն նիստին, թե այնուամենայնիվ, որոշվել է բոյկոտել այն ու անիմաստ է համարում մտնել լուրջ ճակատամարտի մեջ, ապարդյուն անցան: Եթե քաղաքական հանձնաժողովում այս զեկույցը քվեարկության դրվի եւ ընդունվի, ԵԽԽՎ լիագումար նիստում որեւէ շանս, ըստ էության, չկա, որ կհաջողվի այն տապալել: